KINNITAN
________________________________

Raissa Lihhuša
Narva Linnavalitsuse
Rahandusameti direktor
«______»__________________2010 a.

A K T    № 5/4-2

Narva linn                                                                                                               28.10.2010 a. 
Vastavalt Narva Linnavalitsuse Rahandusameti (edaspidi Rahandusamet) 2010 aasta III kvartali tööplaanile revisjoniosakonna juhataja Valentina Bešekerskas, vanemrevidentide Irina Osis ja Tatjana Gontšarova poolt on läbi viidud 2009 aasta finants-majandusliku tegevuse kontroll Narva Linnavalitsuse Arhitektuuri- ja Linnaplaneerimise Ametis alljärgnevates küsimustes:

1. Narva Linnavalitsuse Arhitektuuri- ja Linnaplaneerimise Ameti ülalpidamiskuludeks eraldatud eelarve ning muude vahendite kasutamise kontroll. 

2. Koosseisunimekiri, töötasu, hüvitused.

3. Vara arvestus.

4. Varadelt ja majandustegevusest saadud tulude moodustamise korra ning nende täieliku ja õigeaegselt kohalikku eelarvesse kandmise kontroll. Muude tulude moodustumise kord.
5. Sihtfinantseerimine.

6. Raamatupidamise aruandluse seisukord.

Narva Linnavalitsuse Arhitektuuri- ja Linnaplaneerimise Amet kantud Riigi- ja kohaliku omavalitsuse asutuste riikliku registri 03.11.2003 a. reg.nr 75029820. 
Vastavalt registreerimistunnistusele Narva Linnavalitsuse Arhitektuuri- ja Linnaplaneerimise Amet on Narva Linnavalitsuse ametiasutus. Narva Linnavalitsuse Arhitektuuri- ja Linnaplaneerimise Ameti põhimäärus kinnitatud Narva Linnavolikogu 25.09.2003 a. määrusega nr 46/21.
Kontrollimisaja perioodil Narva Linnavalitsuse Arhitektuuri- ja Linnaplaneerimise Ameti direktori ülesannetes olid Kalju Müür ja Peeter Tambu, pearaamatupidajana Sergei Sinitsõn.

1. Narva Linnavalitsuse Arhitektuuri- ja Linnaplaneerimise Ameti ülalpidamiskuludeks eraldatud eelarve ning muude vahendite kasutamise kontroll.
Narva Linnavalitsuse Arhitektuuri- ja Linnaplaneerimise Ameti 2009 aastal ülalpidamiskuludeks eraldatud eelarve ning muude vahendite kasutamise kontrolli käigus selgus:
· Mitte alati ei kasutatud majandustehingute kajastamisel kontoplaani, mis on kinnitatud Rahandusministri 11.12.2003 a. määrusega nr 105 lisas 1 ja eelarve klassifikatsiooni õigesti. Seega rikuti eelpool nimetatud määruse § 6 lõige 1 punkt 1. 
Alates 2009 aasta juulist AS ЕМТ arved telefoni sideteenuse eest sisaldasid täiendavalt parkimistasusid. Narva Linnavalitsuse Arhitektuuri- ja Linnaplaneerimise Ameti raamatupidamises kõik kulud, mis on seotud AS EMT arvetega kajastatud kontol 550010 “ Sideteenused”. Parkimistasu kulud peaks kajastama teisel raamatupidamise kontol vastavalt kontoplaanile. 
· Mõnedel juhtudel puudub Narva Linnavalitsuse Arhitektuuri- ja Linnaplaneerimise Ameti juhi korraldus töötajate töölähetusse suunamiseks. Sellega rikuti Vabariigi Valitsuse 28.03.2001 a. määruse nr 108 „Teenistuslähetuse kulude hüvitamise ja päevaraha maksmise tingimused, ulatus ja kord“ (muudetud Vabariigi Valitsuse 25.06.2009 a. määrusega nr 111) § 3 ja Narva Linnavalitsuse 20.05.1999 a. määrust nr 1089.

- seega, vastavalt 21.04.2009 a. esitatud avansiaruandele nr 18 Narva Linnavalitsuse Arhitektuuri- ja Linnaplaneerimise Ameti juristile Sergei Solodovile maksti välja päevaraha 80 krooni ulatuses, mis raamatupidamises kajastatud kui töötajate koolitus (konto 550440) ning samuti tasutud küttekulu esitatud tšekki alusel. 
Korraldus töötaja töölähetusse suunamiseks puudub. Avansiaruanne Narva Linnavalitsuse Arhitektuuri- ja Linnaplaneerimise Ameti juhi poolt kinnitamata.
- 26.10.2009 .a Aleksadr Malõško poolt esitatud avansiaruanne nr 35. Aruandele lisatud bussi sõidupiletid Narva-Tallinn-Narva. Kulud kajastatud kontol 550302 „lähetuse sõidukulud“. Korraldus töölähetusse suunamiseks puudub.
- esitatud terve rida avansiaruanneid Geodeesia ja maakorralduse osakonna peaspetsialisti Sergei Tõsjatovi poolt (nr 31 04.09.2009, nr 36 28.10.2009, nr 38 04.11.2009, nr 39 10.11.2009, nr 40 24.11.2009, nr 41 01.12.2009, nr 42 08.12.2009, nr 44 28.12.2009). Aruannetele lisatud AS Eesti Statoil arved isikliku sõiduki tankimiseks. Raamatupidamises on kulud kajastatud kontol 550302 „lähetuse sõidukulud“. Korraldus Sergei Tõsjatovi töölähetusse suunamiseks puudub. Kõikidel juhtudel aruande esitaja selgituses märgitud sõidu sihtkohaks Jõhvi. Sergei Tõsjatovi 11.11.2009 avansi aruanne nr 39 ja 01.12.2009 avansi aruanne nr 41 kulud Narva Linnavalitsuse Arhitektuuri- ja Linnaplaneerimise Ameti juhi poolt kinnitamata.
· Kontrollimisaja perioodil Narva Linnavalitsuse Arhitektuuri- ja Linnaplaneerimise Ameti ametiautot Volkswagen Caddy Kombi alates 19.06 kuni 29.06.2009 .a kasutas isiklikuks otstarbeks soodushinnaga Peeter Tambu.
Vastavalt tulumaksuseaduse § 48 lg 4 punktile 2 sõiduki või muu tööandja vara tasuta või soodushinnaga kasutada andmine töö-, ameti- või teenistusülesannete või tööandja ettevõtlusega mitteseotud tegevuseks on erisoodustus.
Vastavalt tulumaksuseaduse § 48 lõikele 8 Tööandja sõiduauto töö-, ameti- või teenistusülesannete või tööandja ettevõtlusega mitteseotud tegevuseks tasuta või soodushinnaga kasutada andmise erisoodustuse hinna ülempiir on 4000 krooni kuus iga nimetatud tegevuseks kasutatud sõiduauto kohta.
Sellest järeldub, et Peeter Tambule ametiauto soodushinnaga kasutada andmine on erisoodustus, mis oleks pidanud maksustama tulu- ja sotsiaalmaksuga. 
Linnapea Tarmo Tammiste 14.02.2008.a käskkirjaga nr 6-РТ on kehtestatud mobiiltelefoni kõnede limiit. 

Ametite ja osakondade juhatajatele limiidiks on kuni 500.- krooni kuus. Vastavalt käskkirja punktile 2 ametite ja osakondade raamatupidaja teeb üks kord poole aasta jooksul mobiiltelefoni kõnede üle limiidi kulutatud summa kinnipidamise.
Mobiiltelefoni kõnede limiit on Narva Linnavalitsuse Arhitektuuri- ja Linnaplaneerimise Ameti töötajatele kehtestatud ameti direktori Kalju Müüri 28.12.2007 .a käskkirjaga nr 1-4/45 alljärgmiselt:
- juhtivspetsialistidele, osakonna juhatajatele ja peaspetsialistidele kuni 500.- krooni kuus;

- teistele spetsialistidele kuni 300.- krooni kuus.
· Mobiiltelefonide kõnede summa kontrollimisel selgus, et üle limiidi kulutatud summa on peaarhitektil (direktori asetäitja) Peeter Tambul.
Esimese poolaasta eest on raamatupidaja poolt tehtud ümberarvestus mobiiltelefoni kõnede üle limiidi kulutatud summa osas ning ületatud summa on kinni peetud.
Teise poolaasta eest oli Peeter Tambul samuti mobiiltelefoni kõnede limiit ületatud, kuid ameti raamatupidaja poolt mobiiltelefoni kõnede üle limiidi kulutatud summa osas ümberarvestus pole tehtud ning ületatud summa ei ole kinni peetud.
Raamatupidamises töötasust kinnipeetud mobiiltelefoni kõnede üle limiidi kulutatud summa kajastamisel tuleb juhinduda raamatupidamiskannetest, mis on esitatud Rahandusministeeriumi kodulehel (näide 21).
Kontrollitaval perioodil tasus Narva Linnavalitsuse Arhitektuuri- ja Linnaplaneerimise Amet 2009 aasta jaanuarist kuni septembrini Anne Hallikule - peaarhitekt (direktori asetäitja) töömobiiltelefoni kõnede eest, samal ajal  25.11.2008-15.07.2009 ta oli töövõimetuslehel ning alates 17.07.2009a. lapsehoolduspuhkusel.
Mingit tööandja korraldust, et need kõned on seotud tööga ei ole. Seetõttu tööandja vara tasuta või soodushinnaga kasutada andmine töö-, ameti- või teenistusülesannete või tööandja ettevõtlusega mitteseotud tegevuseks on erisoodustus (tulumaksuseadus § 48 lg 4 p 2).
2. Koosseisude nimekiri, töötasud, hüvitised.
2009 aasta algusest Narva Linnavalitsuse Arhitektuuri- ja Linnaplaneerimise Ametis kehtis Narva abilinnapea S.Homjakova poolt 20.03.2008 .a kinnitatud koosseisude nimekiri, kooskõlas ametiasutuste struktuuriga, mis on kinnitatud Narva Linnavolikogu 18.12.2007 a. otsusega nr 468. Vastavalt koosseisude nimekirjale teenistujate arv oli 31,5 ühikut.

Seoses Linnavalitsuse Arhitektuuri- ja Linnaplaneerimise Ameti struktuuri muutmisega (Narva Linnavolikogu 14.05.2009 a. otsus nr 70) peaarhitekt direktori ülesannetes 01.06.2009 .a käskkirjaga nr 1-5/11 on kinnitatud uus koosseisude nimekiri, rakendamisega alates 1.juuni 2009 a. Teenistujate arv vastavalt uuele koosseisude nimekirjale on 30,5 ühikut.

Teenistujate ja abiteenistujate palgad olid kinnitatud koosseisude nimekirjas vastavalt Narva Linnavolikogu 30.10.2003 .a määrusele nr 53/23 “Narva linna omavalitsuse ametiasutuste teenistujate palgamäärade ja palgatingimuste” (arvestades muudatused ja täiendused).
2009 aasta jooksul peaarhitekti (direktori asetäitja) käskkirjadega muudeti Arhitektuuriameti teenistujate palgad ja lisatasud koosseisude nimekirja muutmata. 
Peaarhitektile (direktori asetäitja) Peeter Tambu täiendavalt lisatasule magistrikraadiga vastavuses oleva kvalifikatsiooni ja võõrkeelte valdamise eest oli määratud lisatasu summas 10000,00 krooni direktori ülesannete täitmise eest (direktori tööle naasmiseni) ning lisatasu täiendavate tööülesanne eest summas 7560,00 krooni. Mitte kõik määratud lisatasud vastavad 30.10.2003 .a määrusele nr 53/23.
Linnapea 28.10.2010 käskkirjaga nr 6103 on lisatasude suurused viidud vastavusse Narva Linnavolikogu 30.10.2003 määrusega №53/23.
Valikuliselt kontrollitud keskmise töötasu arvutamine õigsus puhkusetasu, õppepuhkusetasu ja haigestumisel hüvitise arvestamisel näitas, et üldiselt arvutused vastavad Vabariigi Valitsuse 11.06.2009 .a määrusele nr 91 „Keskmise töötasu maksmise tingimused ja kord“. 
Kohustused väljamaksmata puhkusetasu kohta on Narva Linnavalitsuse Arhitektuuri- ja Linnaplaneerimise Ameti bilansis esitatud saldeeritult, pole kajastatud puhkusetasu ettemaksud ja nendelt arvestatud maksud.
Mitte alati ei ole kasutatud kontoplaani õigesti. Töötasu maksmisel ehitusjärelvalve ja hoonete osakonna juhatajale Ellen Uusküla juuli 2009 aasta eest kasutati konto 500104 (puhkusetasud), vajalik oli kasutada konto 500100 (astmepalk ja selle suurendus).
Narva Linnavolikogu poolt kinnitatud koosseisu ületab koosseisuväliselt töölepingu alusel Arhitektuuriametis töötav Irina Stulova (alates 22.09.2000 .a). 2009 aastal kehtis tähtajaline tööleping, mis oli sõlmitud Irina Stulovaga ajavahemikuks 02.01.2008-31.12.2009. Spetsialist Irina Stulova töötasu oli kajastatud kontol 50025 (keskastme spetsialistid – töötaja töötasu töölepingu alusel). Koosseisuvälise töötaja töötasu kajastamisel tuleb kasutada konto 500890 (muud koosseisuvälised töötasud). Väärib märkimist, et konto 5008 töötasu (muud koosseisuvälised töötasud) eelarves pole üldse planeeritud. Eelpool nimetatud töötaja töötasu planeeriti kontol 5002.
2009 aastal täitsid Veronika Kuznetsova ja Jelena Stulova töövõtulepingu alusel puhkusel viibivate Narva Linnavalitsuse Arhitektuuri- ja Linnaplaneerimise Ameti töötajate tööülesandeid. Kuznetsova ja Stulova töötasud on kajastatud kontol 500500.
Töötasu ajutiselt töötavate isikute puuduva teenistuja tööülesannete täimise eest on vajalik kajastada puuduva teenistuja ametikohustuste vastavas kontogrupis.
Seoses koosseisu koondamisega alates 2009.a 1.juuni vabastati ametist spetsialist Valeri Simson (26.05.2009 käskkiri nr 1-6/8). Tartu Halduskohus tunnistas Narva Linnavalitsuse Arhitektuuri- ja Linnaplaneerimise Ameti 26.05.2009 käskkirja nr 1-6/8 ebaseaduslikuks. Asutuse kahju summa moodustas 132413,00 krooni:
- menetluskulud
21411,00
krooni,

- hüvitis
83460,00
krooni,

- sotsiaalmaks
27542,00
krooni.

3. Vara arvestus.

Narva Linna raamatupidamise sise-eeskirja 12. peatükki § 45 lõike 1 kohaselt raamatupidamiskohustlase juhi käskkirjaga või korraldusega määratakse töötajad, kelle kohustuses on vastutada varude, väheväärtusliku vara ja põhivara kasutamise ja säilitamise eest, kui need ei ole määratud Linna teiste õigusaktidega. Narva Linnavalitsuse Arhitektuuri- ja Linnaplaneerimise Ametis ei määratud töötajaid, kelle tööülesandeks on vastutada  varude, väheväärtusliku vara ja põhivara kasutamise ja säilitamise eest. 
Narva Linnavalitsuse Arhitektuuri- ja Linnaplaneerimise Ameti inventuuri läbi viimisel materiaalselt vastutavaks isikuks oli peaarhitekt (direktori asetäitja) direktori ülesannetes Peeter Tambu, ka tema poolt oli allkirjastatud käskkiri inventuuri läbi viimiseks komisjoni moodustamise kohta ning kinnitatud inventuuri tulemused.
Soovitame määrata uue materiaalselt vastutava isiku. Vara kohta, mis on individuaalses kasutuses, vajalik sõlmida leping konkreetse isikuga, näiteks mobiiltelefoni, ametiauto jne. kasutamiseks. 
Narva Linnavalitsuse Arhitektuuri- ja Linnaplaneerimise Ametis vara arvestus ja amortisatsioon peetakse raamatupidamisprogrammis. Iga arvele võetud põhivaraobjekti kohta peetaks põhivarakaarti, millel säilitakse detailne informatsioon põhivaraga toimunu kohta.  
Narva Linna raamatupidamise sise-eeskirja 12. peatükki § 53 lõike 1 kohaselt põhivarakaardil säilitatakse informatsioon põhivaraobjekti kohta. Muu teabe hulgas kaardil peab olema teade vastutava isiku kohta.
Vastutava isiku osas ei vasta põhivarakaartid raamatupidamisprogrammis inventuuri aktidele. Nii kaartidel vastutavaks isikuteks peale Peeter Tambu on veel Kalju Müür.
Vastavalt peaarhitekt (direktori asetäitja) direktori ülesannetes Peeter Tambu 02.11.2009 käskkirjale nr 1-5/22 väheväärtusliku vara ja põhivara inventuur pidi toimuma ajavahemikus 2.-30.november 2009 .a. Rikkudes käskkirja tingimusi inventuur immateriaalse ja materiaalse vara kohta viidi läbi 31.detsembril 2009 .a.
Narva Linna raamatupidamise siseeeskirja § 72 lõike 2 kohaselt raamatupidamisandmetel koostatud, inventuurikomisjonile väljastatud lugemislehed peavad sisaldama varaobjektide koguseid, inventarinumbreid, maksumusi ja järelejäänud eluiga, v.a. väheväärtuslikul varal. 2009 aasta inventuuri käigus koostatud lugemislehed ei sisalda vara järelejäänud eluiga.
4. Varadelt ja majandustegevusest saadud tulude moodustamise korra ning nende täieliku ja õigeaegselt kohalikku eelarvesse kandmise kontroll. Muude tulude moodustumise kord.
Narva Linnavalitsuse Arhitektuuri- ja Linnaplaneerimise Ameti majandustegevusest saadud tulude kontrollimise käigus selgus, et tulude arvestus „Ostjad“ registri kaudu ei ole täielik. Osaliselt puuduvad arved, mis on esitatud juriidilistele isikutele osutatud teenuste eest ja täielikult puuduvad füüsilistele isikutele esitatud arved. Seega osa raamatupidamisliku tulu arvestust peetakse ainult päevaraamatus. Selline arvestus ei võimalda võlgnike kiiret kontrollimist ja võlgade sissenõudmist. Sellise arvestusega rikutakse raamatupidamisseaduse § 6 lõike 4, kus on öeldud, et iga raamatupidamiskirjendi aluseks on majandustehingut tõendav algdokument või algdokumentide alusel koostatud koonddokument. Selles olukorras algdokument puudub. Samasugune olukord on lõivude laekumistega – puuduvad algdokumendid.
Osaliselt tulude arvestust peetakse kassapõhiselt, aga mitte tekkepõhiselt nagu seda ette näeb raamatupidamise seaduse § 5 lõike 3.
Soovitame tähelepanelikult suhtuda arvete nummerdamisele, kuna perioodiliselt ilmnevad arved samade numbritega. 

Osade tulutehingute algdokumentidel puuduvad vastava raamatupidamiskirjendi järjekorranumbrid, mis on vastuolus raamatupidamise seaduse § 7 lõige 1 punktiga 8.
Maksude kogumiseks Narva Linnavalitsuse Arhitektuuri- ja Linnaplaneerimise Amet avas Swedbankis eraldi arveldusarve, kust perioodiliselt teostatakse pangakulude makseid. See vormistatakse mittestandardse kirjendiga, seega toimub kunstlik tulude vähenemine, mis kuuluvad kandmiseks eelarvesse: 
	Deebet
	TP
	Kreedit
	TP
	Summa

	103000
	800699
	323890
	800699
	-0,95

	100100
	800402
	103000
	800699
	-0,95


Selline majandustegevusest saadud tulude arvestus näitab raamatupidamistarkvara võimaluste piiratud kasutamist. 
2009 aastal peatus tulude laekumine trahvidelt. 2009 aastal oli määratud ainult 2 trahvi üldsummas 4000.- krooni, nendest 2000.- krooni ei laekunud. Arhitektuuriamet õigeaegselt ei saatnud materjalid sunniviisilise sissenõudmisele. Käesoleval ajal on sissenõudmise tähtaeg möödas. Möödas on sissenõudmise tähtaeg ka 2007 trahvide kohta.
Töö võlgnikega 2009 aastal praktiliselt ei toimunud.
5. Sihtfinantseerimine. 
Avalik-õigusliku juriidilise isikult Eesti Kultuurkapital (reg.nr. 74001328) on 360000,00 krooni kajastatud sihtfinantseerimisena. Antud summa on kantud üle otse Eesti Kultuurkapitalilt konkursi võitjale Arhitektuuribüroo JVR Osaühing (reg.nr. 10382089). Arhitektuuriameti raamatupidamises esialgselt see summa oli kajastatud nagu nõue Eesti Kultuurkapitalile ja kohustus Arhitektuuribüroo JVR Osaühing ees. Pärast ülekandmise teate saamist ja selle summa saamist tehti tasaarveldus. 
6. Raamatupidamise aruandluse seisukord.

Kontrollimise käigus selgus:

· vastuolu Riigi raamatupidamise üldeeskirja §-ga 6 ja 56 (kinnitatud Rahandusministri 11.12.2003 .a määrusega nr 105 3; 2004, 104, 1685; 2005, 26, 366): 
  vead kontoplaani ja klassifikaatori kasutamisel;

· puudub juhi korraldus töötajate töölähetusse suunamiseks ja lähetuse kulude hüvitamiseks;
· mobiiltelefoni kõnede üle limiidi kulutatud summa osas ümberarvestust pole tehtud ning ületatud summa töötasust ei ole kinnipeetud;
· on tasutud töötaja mobiiltelefoni kõnedele kulutatud summa, kellega teenistussuhe oli peatatud 9 kuuks;
· kohustused väljamaksmata puhkusetasu kohta on Narva Linnavalitsuse Arhitektuuri- ja Linnaplaneerimise Ameti bilansis esitatud saldeeritult, pole kajastatud puhkusetasu ettemaksud ja nendelt arvestatud maksud;
.
· Narva Linnavalitsuse Arhitektuuri- ja Linnaplaneerimise Ameti eelarves koosseisuvälised töötasud pole üldse planeeritud;

· ei ole nõuete kohaselt määratud materiaalne vastutus asutuse varale;
· puudub terve rida algdokumente (arved, teatised), mida esitatakse isikutele osutatud teenuste eest;

· algdokumentidel puuduvad vastava raamatupidamiskirjendi järjekorranumbrid, mis on vastuolus raamatupidamisseaduse § 7 lõige 1 punktiga 8;
· ebapiisav töö võlgade sissenõudmisel;

· mõnedel juhtudel tulude arvestust peetakse kassapõhiselt.
Käesolevas aktis kirjeldatud rikkumiste kõrvaldamiseks Rahandusamet teeb Narva Linnavalitsusele e t t e p a n e k u:

1. Narva Linnavalitsuse Arhitektuuri- ja Linnaplaneerimise Ameti raamatupidamine peeta ranges vastavuses seaduse nõuetega.
2. Töötajate töölähetused vormistada direktori käskkirjaga.
3. Kontrollida mobiiltelefoni kõnede kehtestatud limiiti ja teha ümberarvestus ning pidada limiiti ületatud summa töötasust.
4. Töötasude eelarvet planeerida Rahandusministri 11.12.2003 .a määruse nr 103 „Eelarveklassifikaatorite kehtestamine” kohaselt.
5. Koosseisuväliste töötajate arvu ja vajadust kooskõlastada linnapeaga. 
6. Määrata materiaalne vastutus Narva Linnavalitsuse Arhitektuuri- ja Linnaplaneerimise Ameti varale seadusega sätestatud korras.  
7. Tugevdada tööd võlgade sissenõudmisel.
8. Võetud meetmete käsitlev teave esitada Narva Linnavalitsuse Rahandusametile 15.detsembriks 2010 .a. 
Valentina Bešekerskas
Rahandusameti revisjoniosakonna juhataja
Akt üle antud Narva Linnavalitsuse Arhitektuuri- ja Linnaplaneerimise Ameti peaarhitektile (direktori asetäitja) direktori ülesannetes Peeter Tambule „…“ oktoobril 2010 aastal.

